བླ་མའི་ཐུགས་སྒྲུབ་གསང་བ་འདུས་པའི་སྒྲུབ་པ་སྙན་བརྒྱུད་ཞག་བདུན་མའི་ཞལ་ཤེས་གསལ་བྱེད་རིག་འཛིན་ཌཱ་ཀིའི་ཐུགས་ཁྲག་ཅེས་བྱ་བ་བཏུགས་སོ།།
ཉམས་ལེན་ཚུལ་བཞིན་བྱེད་པ་མ་གཏོགས་པར་བསྟན་དུ་མི་རུང་བའི་བཀའ་རྒྱ་མའོ།།

དྲི་མེད་རང་བྱང་རིག་པའི་ངོ་བོ་ཉིད།།པདྨ་ཐོད་ཕྲེང་མི་བསྐྱོད་རྡོ་རྗེ་སེམས།།རྔ་ཡབ་རིག་འཛིན་ཌཱ་ཀིའི་གླིང་གི་མགོན།།ཕྱོགས་དུས་སྐྱབས་ཀུན་འདུས་པ་དེར་ཕྱག་འཚལ།།ཨོཾ
རྒྱན་ཐུགས་སྒྲུབ་མཐར་ཐུག་གསང་འདུས་ཀྱི།།ཟབ་གསང་མན་ངག་སྙན་བརྒྱུད་ཞག་བདུན་མ།།འཐོར་བསྡུས་འཁྲུགས་བསྡེབས་གབ་སྦས་ཀུན་བསལ་ཏེ།།དེང་འདིར་འགོད་ལ་སྲུང་མས་རྗེས་གནད
མཛོད།བླ་མའི་ཐུགས་སྒྲུབ་གསང་བ་འདུས་པའི་མན་ངག་བླ་ན་མེད་པ་ཐེམ་མེད་སྙན་བརྒྱུད་ཞག་བདུན་མར་གྲགས་པ་ལ་ཟབ་མོའི་གནད་རྣམ་པ་ལྔ་ལས།དང་པོ་ལུས་བསྐྱེད་རིམ་ལྷ་ཡི་གསང་བ་འདུས་པ་ནི།
ལས་བྱང་ལེ་བརྒྱད་ལས།སྒྲུབ་དུས་བླ་མར་རང་གསལ་གདབཿགསང་སྔགས་འདུས་པའི་སྙིང་པོ་བཟླཿཞེས་དང་།ཞལ་གདམས་ཐེམས་མེད་ལས།སྐུ་གསུང་ཐུགས་ཀྱི་འོད་ཟེར་གྱིསཿཏིང་འཛིན་དབང
བསྐུར་ཚར་རྗེས་ལཿབླ་མ་ཡབ་ཡུམ་འཁོར་བཅས་རྣམསཿའོད་དུ་ཞུ་ནས་རང་ལ་ཐི་མཿརང་དང་དབྱེར་མེད་འདྲེས་པ་ལཿཡིད་ཆེས་ང་རྒྱལ་ལྡན་པར་བསྒོམཿདེ་ཚེ་ང་དང་གཉིས་སུ་མེདཿཞེས
གསུངས་པས་བསྙེན་དུས་ལྟར་བླ་མ་སྤྱི་བོར་བསྒོམས་ནས་དབང་བཞི་བླང་བའི་དམིགས་པ་དང་བཅས་བཟླས་པ་ཇི་ཙམ་ནུས་པ་སྔོན་དུ་སོང་རྗེས།སྤྱི་བོའི་བླ་མ་རང་ལ་ཐིམ་པས་རང་རྟ་མགྲིན་དུ་གསལ་བ་བླ་མ་རྡོ་རྗེ

སེམས་དཔར་གནས་འགྱུར་བར་སྒོམ་པ་ཡིན་ལ།འབྲི་གུང་དཔལ་འཛིན་གྱིས།བསྙེན་དུས་བླ་མ་སྤྱི་བོར་བསྒོམ།།དེ་ལ་སྐྱོན་ཡོད་མ་ཡིན་ཀྱང་།།སྐབ་དུས་བླ་མར་རང་བསྒོམས་ནས།
རང་གི་གདན་དུ་བཅོམ་ལྡན་འདས།།ཁྲ་བོའི་དབང་ཕྱུག་རྟ་མགྲིན་བསྒོམ།ཞེས་ཁ་ཟེར་བ་ནི་དེ་ལྟར་མ་གོ་བར་ཟད་དོ།།འདིར་བླ་མགོང་མ་རྣམས་བླ་མ་རྡོར་སེམས་ཡབ་ཡུམ་གཅིག་པུ་མ་གཏོགས་ཞུ་བསྟིམ་མ
བྱས་པར་འོག་གི་ལས་བཞིའི་འཕྲོ་འདུ་ཡང་སྤྱི་བོའི་ཐོད་ཕྲེང་རིགས་ལྔ་སྔར་ཡོད་ལ་བྱ་བར་བཞེད།ཁོ་བོའི་བླ་མ་ནི་འཁོར་བཅས་རྣམས་ཞེས་འབྱུང་བས་ཐོད་ཕྲེང་རིགས་ལྔ་མཚན་བརྒྱད་སོགས་ཀྱང་ཞུ་བསྟིམ
བྱེད་པ་འཐད་གསུངས་པ་གང་ལྟར་ཡང་མི་འགལ་ལོ།།གཏེར་གཞུང་གི་ཚིག་ཟིན་གཙོ་བོའི་དབང་གིས་ཕྱི་མ་ལྟར་བཤད་ན།འཁོར་རྣམས་འོད་དུ་ཞུ་སྟེ་གཙོ་བོ་བླ་མ་རྡོར་སེམས་ཡབ་ཡུམ་ལ་ཐིམ།བླ་མ
ཡབ་ཡུམ་རྗེས་ཆགས་དྭངས་མའི་རང་བཞིན་འོད་དུ་ཞུ་ནས་རང་ལ་ཐིམ་པ་ལས།མངོན་རྟོགས་ཁྱབ་བདག་སྨན་ལུང་པས་མཛད་པའི་ཞལ་ཤེས་ལྷན་ཐབས་ལྟར།དེ་ནས་སློབ་དཔོན་ཡབ་ཡུམ་བདག་ལ་ཐིམ
པས་བདག་གི་ཕུང་པོ་ཁམས་དང་སྐྱེ་མཆེད་འོད་དུ་ཞུ་གནས་འགྱུར་ཡོངས་སུ་གྱུར་པ་ལས།རང་ཉིད་བླ་མ་རྡོ་རྗེ་འཆང་ཆེན་པོའི་ཆ་ལུགས་སྐུ་མདོག་མཐིང་ག་གཅེར་བུ་སྤྱན་གསུམ་རུས་པའི་རྒྱན་གྱིས་བརྐུན་པ།ཕྱག

གཡས་རྡོ་རྗེ་རྩེ་ལྔ་པ་འགྱིང་ཚུལ་དུ་བསྣམས་ནས་གཡོན་སྡིགས་མཛུབ་དང་བཅས་པའི་དྲིལ་བུ་ཡུམ་ལ་འཁྱུད་པ།ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པ།ཡུམ་མཁར་བཟའ་མཚོ་རྒྱལ་དང་རྡོ་རྗེ་ཕག་མོ་དབྱེར
མེད་པ་སྐུ་མདོག་དམར་མོ་ཞལ་གཅིག་ཕྱག་གཉིས་མ་གཡས་གྲི་གུག་འཛིན་པས་ཡབ་ལ་འཁྱུད་པ་གཡོན་ཐོད་པ་བདུད་རྩིས་གང་བ་ཡབ་ཀྱི་ཞལ་དུ་སྟོབ་པ།ཞབས་གཉིས་ཡབ་ཀྱི་སྐེད་ལ་འཁྲིལ་པ།སྐུ་གཅེར་བུ་སྐྲ་གྲོལ
བཤིན་ཏུ་དགྱེས་པའི་འཛུམ་དང་ལྡན་པ།ཡབ་ཡུམ་གཉིས་སུ་མེད་པར་སྦྱོར་བའི་ཡབ་ཀྱི་སྤྱི་གཙུག་ཏུ་དཔལ་ཀུན་ཏུ་བཟང་པོ་སྐུ་མདོག་མཐིང་ག་ཞལ་གཅིག་ཕྱག་གཉིས་རྡོ་རྗེ་དང་དྲིལ་བུ་བསྣམས་པས་ཡུམ་ལ་འཁྱུད
པ།ཡུམ་གྱི་སྤྱི་གཙུག་ཏུ་ཀུན་ཏུ་བཟང་མོ་ཕྱག་གཡས་གྲི་གུག་དང་གཡོན་ཐོད་ཁྲག་བསྣམས་པ།ཡབ་ཀྱི་མགྲིན་པར་སངས་རྒྱས་སྣང་བ་མཐའ་ཡས་སྐུ་མདོག་དམར་པོ་ཞལ་གཅིག་ཕྱག་གཉིས་པ་མཉམ
བཞག་གི་སྟེང་ན་བུམ་པ་བསྣམས་པ་ཞབས་རྡོ་རྗེའི་སྐྱིལ་ཀྲུང་གིས་བཞུགས་པ།ཡུམ་གྱི་མགྲིན་པར་གོས་དཀར་མོ་གྲི་གུག་དང་ཐོད་ཁྲག་བསྣམས་པ།ཡབ་ཡུམ་གཉིས་ཀྱི་སྙིང་དབུས་དུར་ཁྲོད་ཀྱི་གཞལ་ཡས་ཁང་པ།
ཆེན་པོ་རེར་གྱུར་པའི་ཡབ་ཀྱི་དུར་ཁྲོད་ཀྱི་དབུས་སུ་དཔལ་རྟ་མགྲིན་ཞལ་གཅིག་ཕྱག་གཉིས་པ།གཡས་ཁམས་གསུམ་དབང་སྡུད་ཀྱི་ཕྱག་རྒྱས་རྡོ་རྗེ་འཛིན་པ།གཡོན་སྡིགས་མཛུབ་དྲིལ་བུ་ཅན་དབུ་སྐྲ་གནག་སྐུམགྱེན

དུ་འཁྱིལ་བའི་གསེ་བ་ནས་རྟ་མགོ་ལྡང་ཞུར་རྟ་སྐད་འཚེར་བ།སྐུ་མདོག་དམར་ནག་སྤྱན་གསུམ་པ།མཆེ་བ་གཙིགས་ཤིང་ཞལ་གདངས་ལྗགས་འདྲིལ་བ།དཔལ་གྱི་ཆས་བརྒྱད་གར
དགུ་དང་ལྡན་པ།ཞ་བྲ་གཡས་བསྐུམ་གཡོན་བརྐྱང་པའི་སྟབས་ཀྱིས་མེ་དཔུང་གི་ནང་ན་བཞུགས་པ།ཤར་དུ་བཛྲ་ཧེ་རུ་ཀ།ལྷོར་རཏྣ་ཧེ་རུ་ཀ།ནུབ་ཏུ་པདྨ་ཧེ་རུ་ཀ།བྱང་དུ་ཀརྨ་ཧེ་རུ་ཀ་བཞིས་བསྐོར་བ།ལྟེ་བར
ཆེ་མཆོག་པདྨ་ཐོད་བྲེང་རྩོལ་ཞལ་གཅིག་ཕྱག་གཉིས་གཟི་མདངས་དང་ལྡན་པ།སྐུ་མདོག་དམར་ནག་ཁྲོ་ཚུལ་དུ་བཞུགས་པ།སྤྱན་བགྲང་ཨག་ཚོམ་སྤར་ཅན་ཕྱག་གཡས་རྡོ་རྗེ་རྩེ་ལྔ་གདེངས་པ།གཡོན་ཕུར
པས་དམ་ཉམས་དགྲ་བགེགས་གཟིར་བ།རུས་པའི་རྒྱན་དྲུག་དང་ཐོད་ཕྲེང་གསོལ་བ་ཞབས་གཉིས་བརྐྱང་བསྐུམ་སྟག་ལྤགས་ཀྱི་གདན་སྟེང་དགྲ་བགེགས་ལོག་འདྲེན་གཟིར་བ།སྐུ་ལ་ཁྲོ་ཆུང་དཔག་མེད་འབྲོ་བ།རྡོ
རྗེ་མེ་འབར་གུར་ཁང་བཞུགསནྡྷི་ཐུགས་ཀར་རཾ་སྟེང་ཧཱུཾ་མེ་འབརཿབདག་གཞན་ལོག་རྟོག་བག་ཆགས་བསྲེགསཿའཁོར་དུ་མཁའ་འགྲོ་འབུམ་གྱིས་བསྐོརཿདེ་རྣམས་ཀུན་ཀྱང་ཧཱུཾ་སྒྲ་སྒྲོགཿསྟོང་གསུམ་ཧཱུཾ
སྒྲས་གང་བར་བསྒོམཿགསང་བའི་སྦུ་གུ་རྡོ་རྗེ་སྔོན་པོ་རྩེ་མོ་གསུམ་པ་ཧཱུྃ་གིས་མཚན་པ།ཡུམ་གྱི་སྙིང་དབུས་ཆོས་འབྱུང་བསྣོལ་མ་རོའི་སྟེང་ན་རྡོ་རྗེ་ཕག་མོ་ཞལ་གཅིག་ཕྱག་གཉིས་མ་གྲི་གུག་ཐོད་ཁྲག་བསྣམས།

པ།སྤྱི་གཙུག་ནས་ཕག་ཞལ་གྱེན་ལ་བལྟ་བ།རྩ་ཞལ་དམར་ལ་བརྗིད་པ།སྤྱན་གསུམ་མཆེ་བ་གཙིགས་པ་ཐོད་པ་དང་རུས་པའི་རྒྱན་དྲུག་གིས་བརྒྱན་པ།སྒེག་ཅིང་ལང་ཚོ་དང་ལྡན་པ།ཤར་དུ་བཛྲ་ཀྲོ་དྷི་ཤྭ།
རི།ལྷོར་རཏྣ་ཀྲོ་དྷི་ཤྭ་རི།ནུབ་ཏུ་པདྨ་ཀྲོ་དྷི་ཤྭ་རི།བྱང་དུ་ཀརྨ་ཀྲོ་དྷཱི་ཤྭ་རི་བཞིས་བསྐོར་བ།ལྟེ་བ་ན་ཁྲོས་མ་ནག་མོ་ཞལ་གཅིག་ཕྱག་གཉིས་གྲི་གུག་ཐོད་ཁྲག་བསྣམས་པ།གསང་གནས་པདྨ་དམར་པོ་འདབ་མ་
བཞིའི་ལྟེ་བར་ཨཿས་མཚན་པ་ཡབ་ཡུམ་གྱི་སྤྱི་གཙུག་ཏུ་བཀའ་བརྒྱུད་ཀྱི་བླ་མ་རྣམས་དང་གུ་རུ་མཚན་བརྒྱད།གྲུབ་ཐོབ་བྱེ་བ་འབུམ་སྡེའི་ཚོགས་དང་བཅས་པ་ཐམས་ཅད་སྐུ་གཅེར་བུ་རུས་པའི་རྒྱན་དྲུག་གསོལ་བ།
ཕྱག་གཡས་ཌཱ་མ་རུ་དང་གཡོན་ཐོད་པ་བདུད་རྩིས་གང་བ་བསྣམས་པ།གར་གྱི་ཉམས་དང་ལྡན་པར་གྱུར།ཞེས་འདོན་སྒོམ་སྦགས།དེ་ལ་རྟ་མགྲིན་གྱི་ཕྱག་གཡས་དབང་སྡུད་ཀྱི་ཕྱག་རྒྱ་མཐེ་བོང་གིས
མཐེ་ཆུང་མནན་མཛུབ་མོ་གུང་མོ་སྲིན་ལག་གསུམ་བསྒྲེང་བའོ།།སྙན་བརྒྱུད་རྩ་བར།ཡབ་ཀྱི་ཐུགས་ཀའི་རྟ་མགྲིན་གྱི་ཕྱོགས་བཞིར་ཕྱི་ལྟར་གིང་བཞི།ནད་ལྟར་རིགས་ཀྱི་ཡབ་བཞི།གསང་བ་ལྟར་ཧེ་
རུ་ཀ་བཞི།ཡུམ་གྱི་ཐུགས་ཀའི་རྡོ་རྗེ་ཕག་མོའི་ཕྱོགས་བཞིར་ཕྱི་ལྟར་མཁའ་འགྲོ་མ་བཞི།ནང་ལྟར་རིགས་ཀྱི་ཡུམ་བཞི།གསང་བ་ལྟར་ཀྲོ་ཏཱི་ཤྭ་རི་བཞི་བསྒོམ་པར་གསུང་པའི་གིང་དང་མཁའ་འགྲོ་བཞི་ནི།

ལས་བྱང་གི་མངོན་རྟོགས་སོར་བཞག་ལ་ཡབ་ཡུམ་ཁ་ཕྲལ་ཏེ་ཡབ་ཀྱི་ཐུགས་གར་གིང་བཞི་དང་།ཡུམ་གྱི་ཐུགས་ཀར་མཁའ་འགྲོ་བཞི་བསྒོམ།རིགས་ཀྱི་ཡབ་བཞི་ནི།ཤར་དུ་རྡོར
སེམས་མཐིང་ཀ་རྡོར་དྲིལ།ལྷོར་རིན་འབྱུང་སེར་པོ་རིན་ཆེན་དྲིལ་བུ།ནུབ་ཏུ་སྣང་མཐའ་དམར་པོ་པདྨ་དྲིལ་བུ།བྱང་དུ་དོན་གྲུབ་ལྗང་གུ་རྒྱ་གྲམ་དྲིལ་བུ་འཛིན་པ།ཧེ་རུ་ཀ་བཞི་ནི།ཤར་དུ་གུདྡྷ་ཧེ་རུ་ཀ་སྨབ།
ནག་འཁོར་ལོ་དང་རྒྱུ་ཞགས།ལྷོར་རཏྣ་ཧེ་རུ་ཀ་སེར་ནག་རིན་པོ་ཆེ་དང་སྟོང་གསུམ་གྱི་འཇིག་རྟེན།ནུབ་ཏུ་པདྨ་ཧེ་རུ་ཀ་དམར་ནག་པདྨ་དང་ཏི་ར།བྱང་དུ་ཀརྨ་ཧེ་རུ་ཀ་ལྗང་ནག་རྒྱ་གྲམ་དང་རི་རབ་བསྣམས་པ།
རིགས་ཀྱི་ཡུམ་བཞི་ནི།རྡོ་རྗེ་དབྱིངས་ཕྱུག་མ་མཐིང་།མ་མཱ་ཀི་སེར།གོས་དཀར་དམར།སྒྲོལ་མ་ལྗང་།བཞི་ཀའང་གཡས་དྲིལ་བུ།གཡོན་རྡོ་རྗེ་འཛིན་པ་ལྷ་མོའི་རྣམ་པ་ཅན།ཀྲོ་ཏཱི་ཤྭ་རི་བཞི་ནི།
བཛྲ་རཏྣ་པདྨ:ཀརྨ་ཀྲོ་ཏཱི་ཤུ་རིམཐིང་།སེར་དམར་ལྗང་ནག་གཡས་ཁ་ཊྭཱཾ།གཡོན་ཐོད་ཁྲག་ཡབ་ལ་སྟོབས་ཚུལ།དེ་རྣམས་དམིགས་པས་འཆུན་ན་ཚང་མ་ཁྲོམ་ཚོགས་སུ་སྒོམ་ཞིང་།མི་ནུས་ན
འདི་བུདྡྷ་ཀྲོ་ཏི་སྤུག་མོར་འབད་པ་འདྲ།ཕྱི་ནང་གསང་བ་གང་མོས་གང་རུང་གཅིག་སྒོམ་པས་ཆོག་ཕྱིར་ཞལ་ཤེས་ལྷན་ཐབས་སུ་ཧེ་རུ་ཀ་ཡབ་ཡུམ་བཞི་ལས་མ་བཤད་པའང་དེ་ལ་དགོངས་པར་སྣང་།ཡབ་ཀྱི་ལྟེ་བར་ཐུགས

སྒྲུབ་ཧཱུཾ་གི་ལྷ་བཞི་བསྒོམ་ཞེས་སྙན་བརྒྱད་རྩ་བར་གསུངས་ཀྱང་།དེང་སང་རྡོ་རྗེ་གྲོ་ལོད་ཀྱི་ཧཱུཾ་སྒྲུབ་དང་དྲག་པོ་རྟ་སྐད་ཅན་མ་གཏོགས་ལྷ་བཞི་ཚང་བར་ངོས་འཛིན་རྒྱུ་མི་འདུག་པ་ཤོག་སེར་ལས་མ་ཕབ་པའམ་ནུབ
པ་ཡིན་པར་སེམས།འོན་ཀྱང་ད་ལྟ་ལྷ་ཕྱག་བཞེས་སུ་ཆེ་མཆོག་པདྨ་བསྒོམ་པ་དེ་གཅིག་པུས་ཆོག་གསུང་།དེ་ནི་རྡོ་རྗེ་གོ་ལོད་སྟག་ལྤགས་ཀྱི་གདན་ལ་ཕྱེད་སྐྱིལ་དུ་བཞུགས་པའོ།།སྤྱི་བོའི་བླ་མ་རྣམས་གར་གྱི
ཉམས་དང་ལྡན་པ་ཞེས་པ་ནི་རྩ་བར་གར་སྟབས་ཁྱུག་ཁྱུག་མཛད་པར་སྒོམ་ཞེས་འབྱུང་།དེ་ལྟར་དབང་པོ་རབ་ཀྱིས་ལྷ་ཐམས་ཅད་མ་འདྲེས་འཇའ་ཚོན་ལྟར་གསལ་བ།འབྲིང་གིས་ཚིག་དོན་རྗེས་དྲན
མོས་བསྐྱེད།ཐམས་ཡི་དམ་གང་རུང་གཅིག་ལ་ཀུན་འདུས་ནོར་བུ་ལུགས་སུ་བསྒོམ་གསུངས།གཉིས་པ་ངག་རྡོ་རྗེའི་བཟླས་པ་སྔགས་གསང་བ་འདུས་པ་ནི།ཡབ་ཀྱི་གནས་བཞིའི་ལྷ་ཐམས་ཅད་ཀྱི་
ཐུགས་ཀར་ཟླ་གདན་ལ་ས་བོན་སྔགས་ཕྲེང་གིས་བསྐོར་བ་དཀར་པོ།ཡུམ་གྱི་གནས་བཞིའི་ལྷ་མོ་ཐམས་ཅད་ཀྱི་ཐུགས་ཀར་ཉི་གདན་ལ་ས་བོན་སྔགས་ཕྲེང་གིས་བསྐོར་བ་དམར་པོ།མདུན་གྱི་ནམ་མཁར
གཡས་སུ་ཟླ་བའི་སྟེང་ན་ཡབ་གཙོ་འཁོར་གྱི་སྔགས་རྣམས་གཡས་སྐོར་དུ་སྐྱ་སྒོར་རེ་བསྐོར་བ།གཡོན་དུ་ཉི་མའི་སྟེང་ན་ཡུམ་གཙོ་འཁོར་གྱི་སྔགས་རྣམས་གཡོན་བསྐོར་དུ་དམར་སྒོར་རེ་བསྐོར་བ།དེ་གཉིས

ལས་རེ་རེ་ལས་གཉིས་འཕོས།གཉིས་ལས་བཞི་འབྲོས།བཞི་ལས་བརྒྱད་འབྲོས།ནམ་མཁའ་ལ་སྔགས་དཀར་དམར་གྱིས་གང་།ཕྱི་སྣོད་ཡིག་འབྲུའི་གཞལ་ཡས་ཁང་དུ་གྱུར།ནང་།
བཅུད་སེམས་ཅན་པོ་ཐམས་ཅད་ཡབ་ལྔ།མོ་ཐམས་ཅད་ཡུམ་ལྔར་བསམ།ནམ་མཁའ་དང་ས་གཞི་ཐམས་ཅད་ཧྲཱིཿདཀར་པོ་དང་བཾ་དམར་པོའི་སྔགས་དཀར་དམར་གྱིས་གང་བར་བསམ་ཞིང་ཐུན་གྱི་མགོར་ཧྲཱིཿཧྲཱིཿབཾ་བཾ།
ཞེས་པ་བརྒྱ་རྩའམ་ཉེར་གཅིག་བཟླ།དེ་ནས་ཐུགས་ཀའི་སྔགས་ལས་འོད་ཟེར་མེ་དཔུང་ལྟ་བུ་འཕྲོས་པས་བདག་གི་ལྕེ་ལ་ཕོག།ངག་གི་སྒྲིབ་པ་དག།ལྕེ་བསྲེགས་པས་ལྗགས་རྡོ་རྗེའི་སྦུ་གུར་གྱུར་པའི་ནང
ནས་ཕར་ལ་སྔགས་རྣམས་འོད་ཟེར་གྱི་ཚུལ་དུ་འཕྲོས་པས་ཕྱི་ནང་སྣོད་བཅུད་སྔགས་ཀྱི་རང་སླར་གྱུར་པ་དང་།གོང་གི་དམིགས་པ་ཐོག་མཐའ་བར་གསུམ་དུ་བྱ་ཞིང་།རྒྱུན་གཏན་རང་ཉིད་ཡབ་ཀྱི་གནས་བཞིའི་ལྷའི
ཐུགས་ཀར་སྤྱི་བོའི་ཀུན་བཟང་ལ་ཨོཾ།མགྲིན་པའི་སྣང་མཐའ་ལ་ཨཱཿཐུགས་ཀའི་རྟ་མགྲིན་ལ་ཧྲཱིཿལྟེ་བའི་གྲོ་ལོད་ལ་ཧཱུཾ་བསམ་པར་སེམས་མ་ཡེངས་པར་གཏད་ནས་སྔགས་བཟླ་བ་ཕྱིའི་བཟླས་པ་དང་།
འཛབ་བཟླས་པས་རང་གཞན་གྱི་སྨྲ་བ་ངུ་འབོད་གླུ་དང་འབྱུང་བའི་སྒྲ་སྐད་ཐམས་ཅད་སྔགས་ཀྱི་རང་བཞིན་དུ་བསམ་པ་ནང་གི་བཟླས་པ་སྟེ།ཐུན་རེར་སྔགས་ཇི་ཙམ་བཟླས་པའི་བཞི་ཆ་གསུམ་ཙམ་གྱི་རིང་བཟླས་དམིགས

གཙོ་བོར་བྱ་ཞིང་།བཞི་ཆ་གཅིག་ལ་སངས་རྒྱས་མཉམ་སྦྱོར་གྱི་དགོངས་པའི་ངང་ནས་བཟླས་བྱའི་སྔགས་ཐོད་ཕྲེང་རྩལ་གྱི་ཤམ་བུར།ཧྲཱིཿམ་ཧ་རི་ནི་ས་ར་ཙ་ཧྲི་ཡ་ཙིཏྟ་ཧྲིཾ་ཧྲིཾ་ཛཿསརྦ་སིདྡྷི་ཤཱནྟི་པུཥྚིཾ་པ་ཤཾ་མཱ་ར་ཡ
རྦདཿཨོཾ་སརྦ་སིདྡྷི་ཧཱུྃཿཨོཾ་བུདྡྷ་སིདྡྷི་ཧཱུྃཿཧྲཱིཿཀྲོ་དྷ་སིདྡྷི་ཧཱུཾཿཧྲཱིཿར་ཙ་ཧྲི་ཡཿཨོཾ་ཧཱུཾ་ཏྲཱཾ་ཧྲཱིཿཨཱཿཤྲཱི་ཧེ་རུ་ཀ་སིདྡྷི་པ་ལ་ཧཱུཾ་ཨཱཿབུདྡྷ་བཛྲ་རཏྣ་པདྨ་ཀརྨ་ཀྲོ་དྷཱི་ཤྭ་རི་ས་མ་ཡ་ཛཿབཾ་ཧ་རི་ནི་ས་བཛྲ་བྷཱ་ར་ཧཱི་ཧཱུཾ་ཧཱུྃ
ཧཱུཾཿཞེས་བཟླ།རླུང་འབྱིན་འཇུག་གནས་གསུམ་ནི་གསང་བའི་བཟླས་པ་ཕྱི་ནང་གསང་གསུམ་མོ།།གཞུང་དང་གོང་མའི་ཟིན་ཐུན་གྱི་དངོས་བསྟན་ཉམས་ལན་སྙིང་པོར་བྱེད་རྒྱུའི་རྡོར་བཟླས་དེ་རྣམས་ཡིན་ལ།སྔགས
བཀའ་བརྒྱད་ཡོངས་རྫོགས་ཀྱི་རྒྱུད་གསད་འདུས་ལས།རྡོ་རྗེའི་བཟླས་པ་སྲོག་རྩོལ་རླུངཿཨོཾ་དང་ཨཱཿདང་ཧཱུྃ་དང་གསུམཿརླུང་འཇུག་གནས་དང་ལྡང་བར་བས་མཿགནས་པ་རྒྱུན་བསྲིང་དབུ་མར་ཞུགསཿའདི་ལས་ཁྱད་པར་སྔགས་མེད་ཅིངཿརྡོ་རྗེའི་སྔགས
བཟླས་རིམ་པའོ།།ཞེས་གསུངས་བལྟར་རོ།རིང་བས་སྒྱིད་ལུགས་ན་ཐུན་གྱི་ཐོག།རྡུག་སྐྱིལ་འཕངས་མཐར་སྔགས་རིང་ཅི་ནུས་དང་རྒྱུན་པར་ཐོད་ཕྲེང་རྩལ་ནས་མཱ་ར་ཡ་རྦད་ཡན་ཆད་འཁོར་རྐྱང་བཟླས་ཀྱང་འཐུས་གསུངས།།
རྩ་བར།སྤྱི་བོ་ན་ཀུན་ཏུ་བཟང་པོའི་ས་བོན་ཨོཾཿསོགས་ནས།ལྟེ་བ་ན་སྒྲུབ་པའི་ས་བོན་ཧཱུྃཿདེ་བཞིན་རྟག་ཏུ་བཟླས་པའོཿཞེས་པས་གནས་བཞིའི་ལྷའི་ཐུགས་སྲོག་ལ་སེམས་གཏད་ནས།ཨོཾ་ཨཱཿཧྲཱི་ཧྲཱི།

ཞེས་ངག་ཏུའང་བཟླ་བ་ཨོ་རྒྱན་ཆེན་པོའི་དགོངས་པ་ཡིན་ནམ་སྙམ་དུ་ཁོ་བོས་སེམས་ཤིང་།བདག་གི་བླ་མ་འབྲས་ལྗོངས་སྤང་སྟོན་ཆེན་པོ་ནི་གོང་གི་གཞུང་ཚིག་ཕྱི་མ་གཉིས་པོའི་དགོངས་དོན་ཡབ་ཀྱི
ལྟེ་བའི་རྡོ་རྗེ་གྲོ་ལོད་ལ་དམིགས་ནས།ཐུགས་ཀར་ཉི་སྟེང་ཧཱུཾ་མེ་འབརཿབདག་གཞན་ལོག་རྟོག་བག་ཆགས་སྲེགཿརིག་པ་ངར་ལྡན་ཧཱུྃ་སྒྲ་སྒྲོགཿའཁོར་དུ་མཁའ་འགྲོ་འབུམ་གྱིས་བསྐོརཿདེ་རྣམས་ཀུན་གྱིས་ཧཱུྃ་སྒྲ་སྒྲོགཿ།
ཧཱུཾ་ཧཱུྃ་ཧ